Merdimanê tepişteyan bi beşdarîya wekîlanê HDPyî waşt ke merg û îşkenceyê zîndanan ser o Mecîdîyekoyî de eşkerayîye bidê. Netîceya hêrişê polîsan de Maya Haştîye Yildize, Hemsereka HDPyî ya Îstanbulî Îlknure Bîrol û merdimê tepişteyan destbend bîyî.
Polîsan girse girewt binê ablûqa, xebatkarê çapemenîye meydanî ra vetî û wekîlê HDPyî zî girewt binê ablûqa.
Hemsereke Îlknure Bîrol vera polîsan nêrazîbîyayîşê xo mojna û vat: ''Eke zîndanî vurîyayê keyeyê merg û îşkenceyî heqê dadîyan û merdimanê tepişteyan est o ke çîyêkî vajê.''
Polîsan pê şîdetî Bîrole destbend kerde.
Wekîla HDPyî Zuleyha Gulum zî vera şîdetê polîsan nêrazîbîyayîşê xo mojna û vat ke ê do vera îşkence û qirkerdişê vera tepişteyan têkoşînî rê dewam bikerê.
